tomron87/hebrew-wikipedia-sentences-corpus huggingface dataset:
בייסיק מהודרת או CBASIC עדיין נמצאת בשימוש במערכות נקודת מכירה רבות המבוססות על מערכת־ההפעלה IBM 4690.
מזלה של בייסיק התהפך שוב עם כניסתה לשוק של Visual Basic של מיקרוסופט.
קשה למדי להחשיב שפה זו כבייסיק, בעיקר בגלל המעבר הבולט בנטייה שלה לכיוון תכנות מונחה עצמים ו־תכנות מונחה אירועים.
בעוד שזה עשוי להחשב כאבולוציה של השפה, מספר קטן מאוד מהתכונות הייחודיות של בייסיק דארטמות' המוקדם, כמו מספרי שורות ומילית המפתח INPUT, עדיין נשאר שם.
ניבים רבים של בייסיק צצו בשנים האחרונות, כולל Bywater BASIC ו־True BASIC (היורש הישיר של בייסיק דארטמות' מחברה שנשלטת על ידי קורטז).
לאחרונה, שארית הקהיליה שהשתמשה במוצרי הבייסיק של מיקרוסופט שלפני ויז'ואל בייסיק החלה לעבור באופן מלא ל־FreeBASIC, מהדר תחת רישיון GPL, שמהדר את בייסיק באמצעות GCC.
וריאנטים רבים אחרים של בייסיק והסבות נכתבו על ידי חובבנים, מפתחי ציוד ואחרים, מכיוון שהיא שפה פשוטה יחסית לפתח מתרגמים עבורה.
דוגמה של מפרש קוד פתוח שלה, הכתוב ב־C, היא MiniBasic.
התפוצה של מפרשי בייסיק במחשבים ביתיים הייתה כזו שספרי לימוד פעם כללו תרגילים פשוטים של נסה זאת בבייסיק שעודדו תלמידים להתנסות עם מושגים מתמטיים וחישוביים במחשבי הכיתה או הבית.
העתידן וסופר המדע הבדיוני דייוויד ברין מבכה את האובדן של הבייסיק הנפוץ במאמר בעיתון "סלון" - מדוע ג'וני לא יכול לתכנת.
פקודות בייסיק נגמרות בסופי שורה אלא אם כן יש תו המשך שורה.
תחביר בייסיק מינימלי ביותר צריך רק את הפקודות "LET", "PRINT", "IF" ו־"GOTO".
מספרי שורות היו פן מאוד ייחודי של מפרשי הבייסיק הבסיסיים של המחשבים הביתיים.
יותר מאוחר, מספר מפרשי בייסיק הופיעו עם פקודת "RENUMBER" (= מספר מחדש) מובנית.
חלק מהדיאלקטים המודרניים של בייסיק (אבל לא כולם) נטשו את מספרי השורות, ותומכים במרבית (או בכל) מבני הבקרה המובנית והצהרת הנתונים הידועים בשפות אחרות כמו C ופסקל.
חלק מהגרסאות המתקדמות של מימושי הבייסיק למחשבים ביתיים שהתבססו על מספרי שורה, שילבו מבנים כאלה לנוחות המתכנת:
וריאנטים חדשים כמו ויז'ואל בייסיק הציגו תכונות כמו מבנה ה־"For Each...Loop" לאיטרציה מתוך מאגרים ומערכים (שהוצגה ב־"Visual Basic for Applications" ובויז'ואל בייסיק 4 ואילך), ואפילו תכנות מונחה עצמים עם הורשה בגרסה האחרונה.
ניהול זיכרון הוא קל יותר מאשר בשפות תכנות פרוצדורליות רבות אחרות בשל אוסף הזבל הכלול שם בדרך־כלל.
העושר הזה של הוואריאנטים מראה שקהילות המשתמשים והמפתחים של השפה הן פעילות, ושניתן לראות את בייסיק כתת־תרבות שמטפלת בתכנות במקום באוסף מוגבל של חוקים תחביריים.
זה נכון גם לשפות תכנות "ישנות" אחרות כמו קובול או פורטרן, אך התנועה מאחורי בייסיק היא ללא ספק הגדולה ביותר; ניתן להסביר זאת על ידי המספר הגדול של מקצועני תעשיית המידע שלמדו לתכנת בבייסיק בעידן המחשבים הביתיים של שנות ה־1970.
מרבית מימושי הבייסיק אינם עושים שימוש בספריה חיצונית לפעולות נפוצות כמו שפות אחרות כגון C.
במקום זאת, המפרש (או המהדר) מכיל ספריה מובנית מקיפה של פרוצדורות פנימיות, באופן דומה למרבית מימושי השפה פסקל.
פרוצדורות אלה כוללות את מרבית הכלים שהמתכנת צריך כדי ללמוד תכנות ולכתוב יישומים פשוטים, כולל פונקציות למתמטיקה, טיפול במחרוזות, קלט ופלט למסוף, גרפיקה וטיפול בקבצים.
מספר דיאלקטים של בייסיק אינם מספקים יכולות הבנייה מובנות, כמו מבנה Procedure.
כשהם מתכנתים באלה, מתכנתים צריכים לכתוב את התוכניות שלהם על ידי שימוש בהצהרות GOTO (בעברית "לך ל") כדי לדמות את המבנים האלה.
זה עלול להוביל לתוכניות מבלבלות למדי, שנהוג לקרוא להן קוד ספגטי.
הצהרות GOSUB (בעברית "לך לשגרה") פונות לסוגים פשוטים של שגרות אשר על־פי רוב אינן מקבלות פרמטרים או משתנים מקומיים.
מרבית הגרסאות המודרניות של בייסיק, כמו Quick BASIC, הוסיפו תמיכה בשגרות ופונקציות מלאות.
זהו עוד תחום בו בייסיק שונה משפות תכנות רבות אחרות.
מרבית מימושי הבייסיק, בדומה לפסקל, מבחינים בין פרוצדורה שאינה מחזירה ערך (שגרה) לבין פרוצדורה שמחזירה ערך (פונקציה).
שפות רבות אחרות (בייחוד C) אינן עושות הבחנה זאת ומחשיבות את כל אלו כפונקציות המחזירות ערך, שערכו יכול להיות ריק מתוכן (void).
בעוד שפונקציות, במובן הרחב של שגרות המחזירות ערכים, נוספו לבייסיק רק מאוחר, מערכות מוקדמות רבות תמכו בהגדרה של פונקציות מתמטיות של שורה אחת באמצעות DEF FN ("DEFine FunctioN") או "הגדר פונקציה" בעברית.
בייסיק דארטמות' המקורי תמך גם בפונקציות ושגרות דמויות־אלגול החל מזמן מוקדם, וכך גם הוואריאנט BASIC09 מסביבות שנת 1979.
בייסיק ידועה בפונקציות הטובות שלה לטיפול במחרוזות.
דיאלקטים מוקדמים כבר כללו מספר פונקציות יסודיות (LEFT$, MID$, RIGHT$) לפעולות על מחרוזות.
מכיוון שנעשה שימוש רב במחרוזות ביישומים של יום־יום, זה היה יתרון משמעותי של נוחות, על פני שפות רבות אחרות בזמן שבייסיק הוצגה.
בייסיק דארטמות' המקורי תמך רק בטיפוסי נתונים מספריים ומחרוזתיים.
לא היה טיפוס של מספר שלם, מה שהשאיר את כל המשתנים המספריים כמשתני נקודה צפה.
מחרוזות היו דינמיות ויכלו לשנות את אורכן.
מערכים של גם מספרים וגם מחרוזות נתמכו, כמו גם מטריצות פשוטות (כלומר, מערכים דו־ממדיים).
לכל דיאלקט בייסיק מודרני קיימים טיפוסי מספר ומחרוזת.
טיפוסי נתונים של סימני משתנים בדרך־כלל מובחנים על ידי תו־מבחין ("sigil") שנוסף בסוף הסימן; באופן טיפוסי, משתני מחרוזת מסתיימים עם '$', בעוד שמשתני ספרים שלמים בדרך־כלל מסתיימים עם '%'.
במספר דיאלקטים, משתנים חייבים להיות מוצהרים לפני השימוש הראשון בהם (באמצעות הצהרת ה־DIM); דיאלקטים אחרים אינם דורשים זאת, אבל יש להם אפשרות לחייב זאת - בדרך כלל בשימוש בהוראה כמו Option Explicit (בעברית "אפשרות מפורשת").
לדוגמה, ב־Visual Basic הצהרת משתנים מפורשת איננה בגדר חובה, אך ניתן לתת הנחיה למפרש/מהדר לבדוק שכל המשתנים הוגדרו - באמצעות ההוראה Option Explicit לפני התחלת הקוד.
אפשרות זו מסייעת למצוא משתנים ש"אבדו" בסבך הקוד ושמם השתנה בטעות.
ניבים רבים גם תומכים בטיפוסים נוספים כמו מספרים שלמים בני 16 או 32 סיביות, ומספרי נקודה צפה.
לחלק יש טיפוסים של "polynomial" ("פולינומים"), "complex" ("מרוכב"), "list" ("רשימה"), וטיפוסים ממוקצעים שתוכננו לתמוך בצרכים של משתמשים מסוימים.
בנוסף, חלק מהניבים מרשים הצהרת טיפוסים שהוגדרו על ידי המשתמש באופן דומה לרשומות ("record") של פסקל או למבני ה־"struct" של C.
רוב הניבים של בייסיק, מעבר לבסיסיים ביותר, תומכים גם במערכים של מספרים או טיפוסים אחרים.
בחלק מהם, חייבים להצהיר על המערכים מראש (כלומר להקצות אותם עם הוראת ה־"DIM") לפני שניתן יהיה להשתמש בהם.
תמיכה במערכים של שני ממדים או יותר, כמו גם מערכים של טיפוסים שאינם מספרים, היא נפוצה בגרסאות מתקדמות של בייסיק.
חלק מהגרסאות יאפשרו רק את:
הדוגמה לעיל בבייסיק של מיקרוסופט תיצור מערך עם איברים ממוספרים מ־0 עד 100.
בעבודה עם מחרוזות, פקודות כמו השנייה עשויות להקצות מערך של 50 איברים של מחרוזות באורך משתנה, או שהן עשויות להקצות מחרוזת יחידה של 50 תווים.
הבדלי המספור שהוזכרו לעיל תקפים גם לגביהן.
דוגמאות לא סטנדרטיות, ולחלק מהאנשים, לא אינטואיטיביות ליצירת מערכים מבלבלים את המתכנתים המתחילים (ולעיתים גם המתקדמים).
דיאלקטים חדשים מציעים מספור פרטני, כמו DIM myIntArray (10 TO 20) AS INTEGER שיהיה מערך בן 11 איברים עם איברים שממוספרים מ־10 עד 20.
אופרטור משמעות = שווה <> שונה > קטן מ < גדול מ => קטן שווה =< גדול שווהNOT ניגוד לוגי AND חיתוך לוגי ("וגם") OR איחוד לוגי ("או")
אין הבחנה סימונית בין אופרטור ההשמה לבין האופרטור השיויון בבייסיק - סימן שווה יחיד משמש לשניהם.
אולם, אם המתכנת מעוניין שיהיה הבדל נראה לעין בין השניים, יש שיטה להשיג זאת: מילת הברירה "LET" מאפשרת להשמות להיות מובחנות באופן חד משמעי מהשימוש של אופרטור ה"שווה ל־".
כמו כן, האופרטורים "AND", "OR" ו־"NOT" הם למעשה אופרטורים אריתמטיים מונחי־סיביות.
ניתן להשתמש בהם גם כפעולות לוגיות, מפני שמרבית הדיאלקטים של בייסיק מייצגים את הערכים הבוליאנים על ידי -1 (עבור "אמת") ועל ידי 0 (עבור "שקר").
אולם, הם מזכירים את האופרטורים האריתמטיים מונחי הסיביות ב־C וב־C++ &, | ו־~ בהתאמה יותר מאשר את האופרטורים הלוגיים </span> &&, || ו־!: למשל, "AND" ו־"OR" תמיד מחשבים את שני הארגומנטים שלהם (הם אינם אופרטורים "מקצרים").
מתכנתי בייסיק חדשים שעובדים על מחשב ביתי עשויים להתחיל עם תוכנית פשוטה הדומה לתוכנית Hello world ("שלום עולם") שנעשתה מפורסמת על ידי קרנינגהן וריצ'י.
מה שבדרך כלל כרוך בכך הוא שימוש פשוט של פקודת ה־"PRINT" של השפה כדי להציג את ההודעה (כמו שמו של המתכנת) על המסך.
פעמים רבות, נעשה שימוש בלולאה אינסופית כדי למלא את התצוגה בהודעה.
דוגמה זו נכתבה בדיאלקט של BASIC הנקרא GW-BASIC.
דיאלקטים מובנים "מודרניים" של בייסיק (לדוגמה QuickBASIC, FreeBasic, PureBasic, Blitz BASIC, PowerBASIC ו-TrueBASIC, תומכים בפקודות קלאסיות כמו הצהרות ה־GOTO במידות שונות, כשהן מוסיפות עוד מילות מפתח מודרניות רבות אחרות.
לשם השוואה, אותה התוכנית במימוש PureBasic המודרני יותר:
בייסיק הייתה פופולרית בישראל בתחילת עידן המחשבים הביתיים ואנשים רבים התחילו לתכנת בה.
סדרת החוברות "מחשבת" הייתה סדרה פופולרית ללימוד בייסיק בעבור מחשבים תואמי PC.
בבייסיק נכתבו תוכנות רבות שהופצו או אף נמכרו.
בישראל פותח דיאלקט מעוברת של BASIC בשם "בסיסית", שבו הקוד נכתב באמצעות אותיות עבריות.
מתעד שינויים בדיאלקטים השונים ליותר מ־250 גרסאות של בייסיק.
BA סיטיפלייר היא חברה בת של חברת התעופה בריטיש איירווייז המבצעת עבורה טיסות אזוריות מנמל התעופה סיטי שבמרכז לונדון.
מרכזה של החברה נמצא בעיר מנצ'סטר.
החברה מפעילה מטוסי אמבראר E-Jets.
בשנת 2017 החלה החברה להפעיל טיסות גם מברמנגהם, מנצ'סטר ובריסטול, עד שנה זו הטיסות הופעלו רק מלונדון.
החברה נוסדה בשנת 2007, לאחר שבריטיש איירווייז מכרה לחברת פליי בי את חברת הבת האזורית שלה "בריטיש קונקט".
מכירה זאת לא כללה את אישורי הנחיתה של בריטיש איירווייז בנמל התעופה סיטי בלונדון.
כדי לממש את זכותה לטוס מנמל זה, רכשה החברה את חברת "סיטיפלייר אקספרס", חברה אזורית שפעלה מנמל התעופה גטוויק שבלונדון, ומיתגה אותה מחדש בשם BA סיטיפלייר.
צי המטוסים של החברה נכון לנובמבר 2018:
כלי טיס בצי בהזמנה נוסעים הערות C Y סה"כאמבראר E-1706—משתנה76אמבראר E-190164משתנה98סה"כ224
BBC - בני ברק ביזנס סנטר הוא שמו של מרכז העסקים הראשי של העיר בני ברק.
האזור החל את דרכו כאזור התעשייה של העיר, אך החל מתחילת העשור השני של המאה ה-21 עבר תהליך של התחדשות עירונית, שמגדלי משרדים החליפו רבים ממפעלי התעשייה (בעיקר תעשיית טקסטיל ומוסכים) שפעלו קודם לכן במקום.
האזור ממוקם סמוך לשכונת תל גיבורים, בין צירי התנועה: ציר ז'בוטינסקי, דרך אם המושבות, דרך מבצע קדש ורחוב בן-גוריון, החוצץ בין רמת גן ובני ברק.
המתחם תוכנן על ידי בר לוי אדריכלים ומתכנני ערים.
הקמת אזור התעשייה של בני ברק החלה במחצית השנייה של שנות ה-40 של המאה ה-20, בשטח בן 120 דונם בצפון-מזרח המושבה, ובו הוקמו בשלב ראשון 18 מפעלים, בין היתר נבנו: מפעלי "משי זקס" ומפעל "ארגמן", חברת הטקסטיל "ארג" והקואופרטיב "טווה-אורג".
בשנת 1954 נחנך באזור התעשייה מפעל של חברת "פרומין" לייצור ביסקוויטים ודברי מאפה.
עם הגידול במספר העובדים באזור הוקמה לראשונה בבני ברק מועצת פועלים שכללה נציגים של המפלגה הקומוניסטית הישראלית, מפ"ם ומפא"י.
בשנת 1966 הוקם באזור התעשייה מפעל של חברת "אלישרא" לייצור מערכות לוחמה אלקטרונית.
החל מסוף שנות ה-90 הודיעה העירייה כי בכוונתה ליישום תוכנית של פינוי בינוי לאזור, מאחר שמחיר הקרקע באזור עלה משמעותית, רוב המפעלים היו בניינים שבהם קומה אחת בלבד באזור וסביבתו היה ביקוש למבני מסחר ומשרדים בגלל מיקמו הנגיש ליד צירים מרכזיים.
במקביל החלו בעלי המפעלים באזור למכור את המגרשים עליהם פעלו לטובת הריסה ופיתוח מחדש.
בין השאר רכשה קבוצת ב.ס.ר בדצמבר 2000 מגרש להקמת שני מגדלים.
ביוני 2008 רכשה מגרש נוסף בסמוך להקמת מגדל שלישי, ובאוגוסט 2011 רכשה מגרש להקמת מגדל רביעי במתחם.
בשנת 2006 אושרה הרחבתו של אזור התעשייה צפונה עד נחל הירקון, הגבול המוניציפלי של בני ברק עם תל אביב-יפו, במזרח עד כביש גהה, הגבול המוניציפלי עם פתח תקווה ומחוז המרכז.
בדצמבר 2006 השלימה חברת נתיבי איילון את הקמת גשר מבצע קדש מעל נחל הירקון ומסילת הירקון .
במסגרת הפרויקט הפך רחוב מבצע קדש לרחוב עילי בקטע זה.
רוחב הגשר הוא 26 מטר ובאורך כולל של 550 מטר.
על הגשר תוכנן לעבור הקו הצהוב של הרכבת הקלה, אך הקמת קו זה בוטלה אחר כך.
במהלך העשור הראשון של המאה ה-21 החלה בניית כ-100 אלף מ"ר של שטחי משרדים ומסחר נמצאים באזור, 120 אלף מ"ר נוספים נמצאים היו בהליכי תכנון ושסך שטחי הבנייה המותרים, על פי תוכנית המתאר המקומית הגיעה לכ-400 אלף מ"ר.
ב-15 במרץ 2011 נערך טקס בו מותג האזור מחדש כ-"BBC - בני ברק ביזנס סנטר", בנוסף הושקה תוכנית פיתוח עירונית לאזור שתוכננה על ידי האדריכל עדן בר, ממשרד בר לוי אדריכלים ומתכנני ערים.
ביולי 2011 נפתחה לתנועה דרך אם המושבות, המחברת את האזור ישירות לכביש גהה.
בשנת 2012 הסתיים חיבור דרך מבצע קדש לרחוב אבוחצירא המחבר את האזור לציר ז'בוטינסקי.
סטודיו טאוואר של חברת תדהר (16 קומות)
מגדל אפי קונקורד (19 קומות)
מגדל צ'מפיון מוטורס (40 קומות)
מגדל בר כוכבא - של קבוצת חג'ג' (21 קומות)
מגדלי הכשרת היישוב (שני מגדלים עד 38 קומות)
מגדלי LYFE של חברות דן ואשטרום (שני מגדלים עד 36 קומות)
BBC Tower (44 קומות) מגדלים בבנייה
BBC One או BBC1 ראשי תיבות (British Broadcasting Corporation) הוא אחד מערוצי הדגל של רשת השידור BBC בבריטניה.
הערוץ עלה ב-2 בנובמבר 1936 כשירות הטלוויזיוני של רשת BBC, והיה שירות הטלוויזיה הראשון בעל רזולוציית תמונה גבוהה.
התקציב השנתי של הערוץ נכון ל-2011/2012 הוא 1,166.6 מיליון לירות שטרלינג.
התקציב ממומן על ידי התושבים באמצעות אגרת הרדיו והטלוויזיה, ולכן הערוץ משדר באופן רציף ללא פרסומות.
נכון לרבעון 4 של 2017 BBC1 הוא הערוץ הנצפה ביותר בבריטניה.
BBC1 היה הערוץ הראשון של BBC שהחל בשידורים מקבילים בטכנולוגיית HD, ב-3 בנובמבר 2010.
ב-2008 הודיעה הנהלת הערוץ כי השיגה את היעד שהציבה לעצמה, לשדר את כל תוכניותיה עם כתוביות למען צופים לקויי שמיעה.
חמש התוכניות הנצפות ביותר בערוץ ב-2010 היו "איסטאנדרס"; משחק הכדורגל בין אנגליה לגרמניה במונדיאל 2010; "Strictly Come Dancing"; "Come Fly with Me"; ו"דוקטור הו".
ה-BBC החל לשדר תוכניות טלוויזיה ממרתף בית השידורים שבלונדון, ב-22 באוגוסט 1932. עם זאת השידור הרשמי החל ב-2 בנובמבר 1936 מארמון אלכסנדרה.
ב-1 בספטמבר 1939, יומיים לפני שהבריטים הכריזו מלחמה על גרמניה הנאצית, ירדה התחנה מהאוויר ללא שום התראה, כשהתוכנית האחרונה ששודרה הייתה קריקטורה של מיקי מאוס.
התחנה הפסיקה לשדר בתואנה כי הייתה דאגה כי שידור גלי רדיו יפעל לטובת מטוסי האויב.
שידורי הטלוויזיה שבו ב-7 ביוני 1946 בשעה 15:00. יסמין בליי, אחת מהקרייניות הראשונות של ה-BBC אמרה עם חזרת השידור: "שלום לכולם, מה שלומכם, אתם זוכרים אותי, יסמין בליי?".
הקריקטורה של מיקי מאוס משנת 1939 שודרה 20 דקות מאוחר יותר.
ה-BBC החזיק במונופול סטטוטורי על שידורי הטלוויזיה בבריטניה עד פתיחת תחנת הטלוויזיה הפרטית הראשונה, ב-22 בספטמבר 1955, כאשר ITV החלו לשדר.
התחרות עם המתחרה החדש אילצה את ה-BBC לשנות את זהותו ואת סדרי העדיפויות שלו עקב ירידה משמעותית בקהל הצופים.
ב-20 באפריל 1964 שונה שם התחנה ל-BBC1 עקב הקמת BBC2.
BBC Sessions הוא אלבום אוסף ואלבום ההופעה של להקת הרוק הבריטית לד זפלין שהופק עבור ה-BBC ויצא לאור בנובמבר 1997. האלבום יצא לאור לאחר שבע שנים בהן הלהקה לא הפיצה אף חומר, על אף הבקשות החוזרות והנשנות מצד המעריצים.
הדיסק הראשון מכיל חומר מהסשנים של הבי בי סי מ-1969; הדיסק השני מכיל את רוב ההופעה שנערכה בתיאטרון פריז ב-1 באפריל 1971; הדיסק השלישי מכיל ראיונות נדירים מ-1969, 1976, 1977 ו-1990.
חומר רב מהאלבום הופץ באופן לא רשמי לפני ההוצאה לאור על ידי הלהקה.
למרות שהאלבום התקבל בחיוב אצל רוב מבקרי המוזיקה, ביקורת נמתחה על כך שחלק מהשירים נערכו.
ג'ימי פייג' - גיטרה חשמלית, גיטרה אקוסטית, קולות רקע, הפקה מוזיקלית, מאסטרינג
רוברט פלאנט - שירה, מפוחית פה
ג'ון פול ג'ונס - גיטרה בס, קלידים, מנדולינה, קולות רקע
ג'ון בונהם - תופים, כלי הקשה, קולות רקע
אנדי אירפיקס - מנהל אמנותי, עיצוב
לואיס ריי - הערות אלבום
BASF היא חברת הכימיקלים הגדולה בעולם.
במקור היו BASF האותיות ראשי תיבות בגרמנית של: "Badische Anilin- und Soda-Fabrik" (תרגום: מפעל אנילין וסודה בבאדן) אולם כיום הן סימן מסחר של החברה.
קבוצת BASF כוללת חברות בת במעל 80 מדינות בכל רחבי העולם.
מטה החברה ומתחם המפעלים העיקרי שלה ממוקמים בעיר לודוויגסהאפן שבגרמניה.
החברה החלה את דרכה כיצרנית צבעים בשנת 1865. פריץ הבר עבד עם קרל בוש, אחד מעובדיה, כדי להמציא את תהליך הבר-בוש ב-1912, ולאחר מכן החברה צמחה במהירות.
בשנת 1925, החברה התמזגה עם מספר חברות כימיקלים גרמניות אחרות והפכה לתאגיד הכימיקלים "אי גה פארבן", שמילא תפקיד מרכזי בכלכלת גרמניה הנאצית.
הוא העסיק עשרות אלפי עבדי כפייה ועבדות במהלך התקופה הנאצית, וייצר את הכימיקל ציקלון B ששימש בשואה.
תאגיד "אי גה פארבן" פורק על ידי בעלות הברית בשנת 1945. BASF הוקמה מחדש משרידי "אי גה פארבן" בשנת 1952. היא הייתה חלק מהנס הכלכלי הגרמני, ומאז התרחבה במידה ניכרת.
עם זאת החברה במשך השנים ספגה ביקורת רבה על הרקורד הסביבתי הגרוע שלה, בין השאר, הזיהום החמור שגרמו מפעליה לנהר הריין במשך עשרות שנים.
החברה נוסדה על ידי פרידריך אנגלהורן ב-6 באפריל 1865 במנהיים, במדינת באדן.
אנגלהורן היה אחראי על הקמת מפעל גז ותאורת רחוב עבור מועצת העיר בשנת 1861. מפעל הגז ייצר זפת כתוצר לוואי מפחם, ואנגלהורן השתמש בו כדי להפיק אנילין לייצור צבעים.
BASF הוקמה כדי לייצר כימיקלים אחרים הדרושים לייצור צבעים, בעיקר סודה וחומצות.
המפעל, לעומת זאת, הוקם בצד השני של נהר הריין, בלודוויגסהאפן, מכיוון שמועצת העיר מנהיים חששה שזיהום האוויר מהמפעל הכימי עלול להפריע לתושבי העיר.
בשנת 1866, תהליכי ייצור הצבעים הועברו גם הם לאתר BASF בלודוויגסהאפן.
התגלית של ויליאם הנרי פרקין בשנת 1857, שניתן להשתמש באנילין לייצור חומרי צבע עזים, הובילה לייצור מסחרי של צבעים סינתטיים באנגליה מאנילין המופק מזפת פחם.
BASF גייסה את היינריך קארו, כימאי גרמני בעל ניסיון בתעשיית הצבעים באנגליה, להיות מנהל המחקר והפיתוח הראשון שלה.
קארו פיתח סינתזה לאליזארין (צבע אדום המשמש לצביעת בדי טקסטיל) והגיש בקשה לפטנט בריטי ב-25 ביוני 1869. במקרה, פרקין הגישה בקשה לפטנט כמעט זהה ב-26 ביוני 1869, ושתי החברות הגיעו להסכם מסחרי הדדי לגבי יישום התהליך.
פטנטים נוספים הוענקו לחברה עבור סינתזה של מתילן כחול ואאוזין, ובשנת 1880 החלה במחקרים לנסות למצוא תהליך סינתטי לייצור צבע אינדיגו, אם כי השיווק המסחרי שלו החל רק ב-1897. בשנת 1901, כ-80% מהייצור של BASF היה חומרי צבע.
החברה ייצרה נתרן פחמתי יוצר בתהליך לבלאן עד 1880, אז הפך תהליך סולווה הזול בהרבה לזמין.
BASF הפסיקה לייצר את המוצר שלה בעצמה וקנתה אותו מחברת סולווה לאחר מכן.
הרחבת סל מוצרי החברה והקמת "אי גה פארבן"
פיתוח תהליך תהליך הבר-בוש בין השנים 1908 ל-1912 אפשר סינתזה של אמוניה, ולאחר שרכשה זכויות בלעדיות לתהליך, בשנת 1913, BASF הקימה מפעל ייצור חדש באופאו, והוסיפה דשנים לסל מוצריה.
BASF גם רכשה והחלה לכרות אנהידריט עבור ייצור גבס בקוהנשטיין בשנת 1917.
תחת הנהגתו של קרל בוש, BASF ייסדה ב-1925 את "אי גה פארבן" (IG Farben) יחד עם הכסט (Hoechst), באייר, אגפא ושלוש חברות נוספות, שמוזגו כולן, במטרה לייצור קרטל בענף הכימיה ופרמצבטיקה (שם החברה אף העיד על כוונה זו - IG הוא ראשי תיבות של Interessen-Gemeinschaft קבוצת עניין או קבוצת אינטרסים).
גומי, דלקים נוספו בתקופה זו לסל המוצרים של החברה.
בשנת 1935, "אי גה פארבן" ו-AEG השיקו את "המגנטופון" - מכשיר ההקלטה הראשון - בתערוכת הרדיו בברלין.
שיתוף פעולה עם הנאצים ומלחמת העולם השנייה
מגעים ראשונים בין הנהלת "אי גה פארבן" והיטלר התקיימו כבר בנובמבר 1932, בעקבות הבחירות הכלליות בגרמניה באותו חודש, ואלו הבטיחו לו תמיכה בתמורה למימון ממשלתי בפיתוח נפט סינתטי.
שלושה חודשים אחר כך נפגשו שוב עם הרמן גרינג, עם עליית הנאצים לשלטון, ותרמו 400,000 מארק עבור הבחירות הכלליות במרץ 1933. אחר כך "אי גה פארבן" שיתפה פעולה באופן נרחב עם המשטר הנאצי, והרוויחה מכמויות ומחירים מובטחים, ועם הזמן, מעובדי כפייה שנשלחו אל מפעליה ממחנות ריכוז.
ב-1939 חתמה "אי גה פארבן" על הסכמים עם המתחרה הגדולה שלה, תאגיד "דופונט" האמריקאי, ליצירת קרטל עולמי והקמת מפעלים משותפים ברחבי העולם.
"אי גה פארבן" עשתה שימוש נרחב בעובדי כפייה במהלך מלחמת העולם השנייה, כולל גרמנים שגויסו כחלק משירות חובה ללא תשלום, עובדים זרים משטחים שנכבשו על ידי גרמניה ושבויי מלחמה.
עד 1943, כמעט מחצית מכלל עובדיה היו עובדי כפייה ששוכנו במחנות במפעליה.
מספר זה לא כלל את 51,445 עובדי מחנות הריכוז שסופקו על ידי הנאצים.
ההערכה היא כי 31,500–33,500 מאסירי מחנות הריכוז הללו נהרגו על ידי הרשויות או מתו מרעב, תשישות או מחלות.
BASF בנתה מפעל כימי בשטח של 24 קמ"ר באושוויץ בשם "IG Auschwitz", המפעל הכימי הגדול בעולם באותה תקופה.
IG"אי גה פארבן" נודעה לשמצה בזכות ייצורה של ציקלון-B, הגז הקטלני ששימש להריגת אסירים במחנות ההשמדה במהלך השואה
מפעלי לודוויגסהאפן ואופאו היו בעלי חשיבות אסטרטגית למלחמה, מכיוון שהצבא הגרמני נזקק לרבים ממוצריהם (למשל, גומי סינתטי ובנזין).
כתוצאה מכך, הם היו מטרות עיקריות לתקיפות אוויריות.
במהלך המלחמה, מפציצים של בעלות הברית תקפו את המפעלים בסך הכל 65 פעמים.
הפצצות התרחשו החל מסתיו 1943 והפצצות רוויה גרמו נזק רב.
הייצור הופסק כמעט לחלוטין עד סוף 1944.
ביולי 1945, הממשל הצבאי האמריקאי החרים את כל נכסי "אי גה פארבן".
באותה שנה, קבעה ועדת בעלות הברית כי יש לפרק את "אי גה פארבן".
האתרים בלודוויגסהאפן ואופאו היו בשליטת הרשויות הצרפתיות כחלק מאזורי הכיבוש בגרמניה והוחל בשיקומם.
בשנת 1952, BASF נוסדה מחדש תחת שמה המקורי, בעקבות מאמציו של חבר המפלגה הנאצית לשעבר קרל וורסטר, ששירת בגרמניה הנאצית כ"וורווירטשאפטפיהרר" (מנהיג כלכלת המלחמה).
עם הנס הכלכלי הגרמני בשנות ה-50, עסקיה צמחו במהירות והיא הוסיפה חומרים סינתטיים כמו ניילון לסל מוצריה.
BASF פיתחה תהליך לייצור פוליסטירן כבר בשנות ה-30 ועל בסיסו המציאה את הקלקר בשנת 1951. עד 1960 כבר חזרה למעמדה כחברת הכימיקלים המובילה בגרמניה.
בתקופה זו החברה ייצרה בהצלחה רבה סרטי הקלטה מגנטיים לשימושים שונים ושיווקה בהמשך גם קלטות שמע עבור טייפ רקורדרים כמוצר צרכני.
בשנות ה-60 הורחב הייצור שלה ברחבי העולם ונבנו מפעלים בארגנטינה, אוסטרליה, בלגיה, ברזיל, צרפת, הודו, איטליה, יפן, מקסיקו, ספרד, בריטניה וארצות הברית.
בעקבות שינוי באסטרטגיה התאגידית בשנת 1965, הושם דגש רב יותר על מוצרים בעלי ערך גבוה יותר כגון ציפויים, תרופות, חומרי הדברה ודשנים.
לאחר איחוד גרמניה, BASF רכשה אתר בשוורצהייד, ממזרח גרמניה, ב-25 באוקטובר 1990.
במרץ 2000 רכשה תמורת 3.8 מיליארד דולר את חטיבת החומרים הכימיים של תאגיד "אמריקן הום פרודוקטס" (American Home Products - AHP).
ובדצמבר 2000 חברת התרופות מעבדות אבוט רכשה מ-BASF את חטיבת ייצור התרופות "קנול" (Knoll Pharmaceuticals), תמורת 6.9 מיליארד דולר במזומן.
לאחר מכירה זו BASF התמקדה אך ורק בתחום הכימיקלים, וזנחה את תחום התרופות.
בשנת 2006 ביצעה החברה שלושה רכישות: חברת הפיגמנטים והכימיקלים האמריקאית "אנגלהרד" 4.9 מיליארד דולר במזומן, חברת Johnson Polymer ועסקי הכימיקלים לבנייה של קבוצת הכימיקלים "דגוסה".
באוקטובר 2017, BASF הודיעה כי תרכוש את עסקי הזרעים וקוטלי העשבים של "באייר", תמורת 5.9 מיליארד אירו (7 מיליארד דולר), כחלק בתהליך אישור מרכישת חברת הזרעים וקוטלי העשבים "מונסנטו" על ידי "באייר".
מוצרי החברה יובאו לישראל בעקבות הסכם השילומים, שבמסגרתו מדינת ישראל קיבלה 3 מיליארד מארק גרמני לרכישת סחורות ושירותים בגרמניה המערבית, כולל מוצרי התעשייה הכימית.
אחר כך הפכה חברת "וילהלם רוזנשטיין בע"מ", שהוקמה ב-1963, לנציגת BASF בישראל.
החל משנות ה-70 שווקו קלטות השמע והווידאו של החברה בישראל.
ב-2006 הקים תאגיד BASF זרוע השקעות בישראל.
ב-2007 קיבלה חברת "טמבור" זיכיון של BASF ליבוא לישראל של מוצרים בתחום הכימקלים לבנייה.
ביוני 2007 חברת "אבוג'ן" הישראלית, שפתחה טכנולוגיה ממוחשבת לאיתור גנים להשבחת צמחים, חתמה על הסכם לשיתוף פעולה עם חברת "Sungene" מקבוצת BASF להשבחת צמחים.
במאי 2018 חתמה על הסכם נוסף לפיתוח קוטלי חרקים.
בשנת 2020 נרכשה הבעלות המלאה של הנציגות בישראל - חברת "וילהלם רוזנשטיין בע"מ", ושמה שונה ל"באספ ישראל בע"מ".
BB-8 היא דמות של דרואיד שירות מכני דמוי-כדור שמופיעה בסרט שובר הקופות "מלחמת הכוכבים - פרק 7: הכוח מתעורר", בסרט "מלחמת הכוכבים: אחרוני הג'דיי", בסרט "מלחמת הכוכבים: עלייתו של סקייווקר ובסדרה "מלחמת הכוכבים: התנגדות".
הוא נמצא בבעלותו של פו דמרון, טייס בברית המורדים.
בסרט "הכוח מתעורר" תפקידו העיקרי היה העברת המפה שמובילה אל מקום המחבוא של לוק סקייווקר לידי ברית המורדים תוך כדי שהוא נרדף על ידי קיילו רן והמסדר הראשון.
BB-8 מהווה מעין מחווה ו"דור המשך" ל-R2-D2 (שמופיע אף הוא בפרק 7) שממלא תפקיד כמעט זהה בסרט המקורי, "מלחמת הכוכבים - פרק 4: תקווה חדשה".
BB-8 נראה לראשונה בטיזר לסרט הכוח מתעורר בן ה-88 שניות ששוחרר על ידי Lucasfilm ב-28 בנובמבר 2014. שמו נחשף על ידי Entertainment Weekly בדצמבר 2014.
בסרט, הרובוט הוא האסטרומאכ הדרואיד של טייס הקרב של ההתנגדות פו דמרון (אוסקר אייזק).
פו מפקיד בידיו מפה שיש להעביר למפקדת ההתנגדות על מנת לקבוע את מקום הימצאו של אביר הג'דיי לוק סקייווקר.
בזמן שפו נתפס ונחקר על ידי איש המלחמה המרושע של המסדר הראשון קיילו רן, BB-8 בורח אל פני המדבר של כוכב הלכת ג'אקו ומוצא מקלט עם ריי.
בסופו של דבר ריי, חייל הסער העריק פין, האן סולו וצ'ובקה מביאים את BB-8 למנהיגת ההתנגדות ליאה אורגנה, ובסופו של דבר מפגישים אותו עם פו.
באחרוני הג'דיי, BB-8 מתקן את מערכת הנשק אקס- ווינג של פו על ידי ריסוק ראשו לתוכה.
בקאנטו בייט, מהמר שיכור מכניס שוב ושוב מטבעות למשבצת בתוך BB-8, חושב שהוא מכונת מזל.
הדרואיד מכניע מאוחר יותר כמה שומרים, ומאפשר לפין ולרוז להימלט מהכלא.
לאחר מכן BB-8 משתמש במטבעות כדי להכניע שומר רביעי.
מאוחר יותר, הוא מפעיל AT-ST על מנת להציל את פין ורוז לאחר שהם נתפסו על ידי המסדר הראשון.
BB-8 הופיע במלחמת הכוכבים: עלייתו של סקייווקר, שם, במשימה עם ריי, פין, פו, צ'ווי ו-C-3PO הם התיידדו בסופו של דבר עם דרואיד בשם D-O.
לאחר שחגג את ניצחון ההתנגדות באג'אן קרוס, BB-8 עקב אחרי ריי בטטואין שם היא קברה את חרבות האור של לוק וליה באחוזת לארס, ובסופו של דבר, הדרואיד צפה בזריחה יחד איתה.
BBC Films היא חברת הפקה של סרטי קולנוע השייכת ל-BBC.
BBC Films שותפה להפקה של כשמונה סרטים בשנה, ועובדת בשיתוף פעולה עם מפיצים בריטיים ובינלאומיים.
כריסטין לנגן היא האחראית על הפיתוח, ההפקה, אסטרטגיה ופעילות עסקית של החברה.
החל מ-2013 ממוקמת BBC Films בבית השידור של ה-BBC בלונדון.
לפני 2007 הייתה ממוקמת ברחוב מורטימר, והייתה תחת שליטה מלאה של ה-BBC.
ארגון מחדש של החטיבה שולב אותו במחלקת BBC Vision.
1997 - עשרים וארבע על שבע
1994 - שבויים (הפקה משותפת עם Distant Horizon וסרטי מירמקס)
1990 - אוהב אותך בטירוף
צילו של הערפד (עם סרטי סטורן)
אייריס וג'ון (עם סרטי מירמקס וסרטי אינטרמדיה)
חייו ומותו של פיטר סלרס (עם Company Pictures)
המין היפה (עם סרטי Qwerty ו-Tribeca)
כטוב בעיניכם (בשיתוף עם סרטי HBO)
סימנים של כבוד (מופץ ושותף על ידי Focus Features)
חלון פנורמי (שיתוף פעולה עם דרימוורקס)
The Damned United (שיתוף פעולה עם סרטי קולומביה)
כוכב בהיר (הפקה משותפת עם Film Finance Corporation Australia, פאטה, האחים וורנר, המועצה הבריטית הקולנוע, ו-Screen Australia)
על סף תהום (שיתוף פעולה עם האחים וורנר והפקות אייקון)
StreetDance 3D (שיתוף פעולה עם סרטי ורטיגו)
להציל את מיסטר בנקס (שיתוף פעולה עם וולט דיסני פיקצ'רס)
לואי ת'רו: סרט הסיינטלוגיה שלי
BBC Earth הוא ערוץ טלוויזיה בריטי שהוא חלק מרשת השידור של ה-BBC.
בערוץ זה משודרים תוכניות עובדתיות ודוקומנטריות ובעיקר סרטי טבע, רבים מהם הם הפקות יקרות.
הערוץ נפתח לראשונה בשנת 2015, אף על פי שניסו לפתוח אותו לראשונה כבר ב-2014.
כבר באוקטובר 2013 הודיע מנהלת ה-BBC על פתיחה של 3 ערוצי טלוויזיה חדשים: "BBC Earth" - אשר יועד לתוכניות דוקומנטריות ,"BBC First", ו-"BBC Brit".
יועדו לו 30 שעות של תוכן חדש לצפייה לשנה הראשונה, בין השאר עם הסדרות עולם קפוא ו-"Wonders of the Universe".
ערוץ זה יועד להחליף את הערוץ הישן: "BBC Knowledge", אך בהמשך הערוץ אשר הצליח במספר שווקים והמשיך בכל זאת לפעול.
רשת הערוץ עלתה בבריטניה ב-2015. הוא החל לשדר גם במדינות נוספות:
בפולין, השידור הראשון החל מ-1 בפברואר 2015.
במדינות הנורדיות, השידור הראשון החל מ-13 באפריל 2015.
בהונגריה, רומניה וטורקיה, השידור הראשון החל מ-14 באפריל 2015.
באמריקה הלטינית, השידור הראשון החל מ-1 בספטמבר 2015. עם זאת הוא הופסק באפריל 2017.
בדרום אפריקה, השידור הראשון החל מ-1 בספטמבר 2015.
באסיה בקמבודיה, הונג קונג, אינדונזיה, מלזיה, מונגוליה, סינגפור, דרום קוריאה, תאילנד, טאיוואן ווייטנאם, השידור הראשון החל מ-3 באוקטובר 2015. ב-2017 הצטרפו אליהם הפיליפינים לאוס ומיאנמר, דרך ערוצים נוספים של ה-BBC.
בסרביה, השידור הראשון החל מ-28 בדצמבר 2015.
במזרח אירופה, השידור הראשון החל מ-1 בינואר 2016.
ביוון, השידור הראשון החל מ-1 באוקטובר 2017.
בהודו, הערוץ משודר דרך ערוץ הודי דומה - "Sony BBC Earth", החל מ-6 במרץ 2017.
בקנדה, הערוץ נפתח ברשת קנדית "BBC Earth", בה השידור הראשון החל מ-24 בינואר 2017. השידורים שלו פועלים תחת הרשת הקנדית "Blue Ant Media".
בניו זילנד, השידור הראשון החל מ-22 באוקטובר 2018.
באוסטרליה, השידור הראשון החל מ-10 באוקטובר 2019.
תוכניות המשודרות או ששודרו בערוץ
BAPS (ראשי תיבות: Bad Ass Pretty Sagittarius) הוא סינגל שהוקלט על ידי הראפרית האמריקאית טרינה, ביחד עם הראפרית הטרינידדית ניקי מינאז', מתוך האלבום, The One.
השיר יצא לאור ב-19 ביוני 2019, כסינגל החמישי והאחרון מתוך האלבום.
השיר הגיע למקום השלישי במצעד השירים של טיידל.
השיר נכתב על ידי טרינה, ניקי מינאז', בירדמן, בי.
(בייבי גנגסטה), מני פראש, ג'ווינייל וליל ויין והופק על ידי טרינה, ביחד עם אודיו ג'ונאס.
השיר דוגם בתוכו קטעים מתוך השיר "Project Bitch", של קאש מאני מיליונרז, שנכלל במקור מפסקול הסרט "".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.3 מיליון השמעות.
כלפי השיר הופנו ביקורות חיוביות ומעורבות כאחד, מטעם שלל אתרי מוזיקה ומגזינים שונים.
BAW Qishi הוא SUV מתוצרת יצרנית הרכב הסינית BAW חברת בת של BAIC Group אשר יוצר בין השנים 2014–2009
סוגי מנוע: מנוע בנזין, מנוע דיזל
סוגי הנעה: הנעה אחורית 4x2, הנעה כפולה 4x4
קיבולת מכל דלק - 76 ליטר
BBC Radio 1's Live Lounge 2018 הוא אלבום אוסף, המורכב הן מגרסאות כיסוי והן משירים מקוריים, שבוצעו בתוכנית הלייב לאונג' של קלרה אמפו.
האלבום יצא ב-23 בנובמבר 2018, והוא ה-14 בסדרת אלבומי לייב לאונג'.
בסמוך ליציאתו, הגיע האלבום למקום השמיני במצעד האייטונס הבריטי.
BBC Radio 1's Live Lounge 2017 הוא אלבום אוסף, המורכב הן מגרסאות כיסוי והן משירים מקוריים, שבוצעו בתוכנית הלייב לאונג' של קלרה אמפו.
האלבום יצא ב-17 בנובמבר 2017, והוא ה-13 בסדרת אלבומי לייב לאונג'.
בסמוך ליציאתו, הגיע האלבום למקום השישי במצעד האייטונס הבריטי ובהמשך, עלה למקום השלישי.
BBC Radio 1's Live Lounge 2016 הוא אלבום אוסף, המורכב הן מגרסאות כיסוי והן משירים מקוריים, שבוצעו בתוכנית הלייב לאונג' של קלרה אמפו.
האלבום יצא ב-17 בנובמבר 2016, והוא ה-12 בסדרת אלבומי לייב לאונג'.
BBC Radio 1's Live Lounge 2015 הוא אלבום אוסף, המורכב הן מגרסאות כיסוי והן משירים מקוריים, שבוצעו בתוכנית הלייב לאונג' של קלרה אמפו.
האלבום יצא ב-30 באוקטובר 2015, והוא ה-11 בסדרת אלבומי לייב לאונג'.
בסמוך ליציאתו, הגיע האלבום למקום הראשון במצעד אלבומי האוסף הבריטיים.
תחבורה מהירה באזור המפרץ היא מערכת תחבורה המשרתת את אזור מפרץ סן פרנסיסקו בקליפורניה.
BART משרת כ-50 תחנות לאורך שישה מסלולים המשתרעים על 211 ק"מ של קווי מעבר מהירים, כולל קו שלוחה של 16 ק"מ במזרח מחוז קונטרה קוסטה.
מערכת התחבורה מופעלת על ידי רשות התחבורה של אזור המפרץ, שנוסדה בשנת 1957. המערכת הראשונית נפתחה בשלבים מ-1972 עד 1974. המערכת הוארכה לאחרונה ב-13 ביוני 2020, כאשר תחנות מילפיטאס וברייסה/צפון סן חוזה נפתחו כחלק מהרחבת הרכבת אל עמק הסיליקון בשיתוף עם מחוז סנטה קלרה ורשות התחבורה של המפרץ.
בימי השבוע נוסעים במערכת תחבורה זו כ-180 אלף נוסעים בממוצע (נכון לרבעון השני של 2025), ויותר מ-50 מיליון נוסעים במהלך שנת 2024, והיא השביעית מבחינת עומס בארצות הברית.
חלק מהשטח שאותו משרתת המערכת, הונגש בעבר על ידי רכבת חשמלית ומערכת רכבות פרברית שנקראה מערכת המפתח .
מערכת זו של תחילת המאה ה-20 הייתה עוברת באופן סדיר בגשר המפרץ, אך פורקה בשנת 1958, והוחלפה על ידי כביש מהיר.
מחקר משנות החמישים של בעיות התנועה באזור המפרץ הגיע למסקנה שהפתרון המשתלם ביותר למצוקות התעבורה של אזור המפרץ יהיה יצירת מערכת תחבורה מחוזית של תחבורה מהירה חדשה ומהירה שתקשר בין הערים והפרברים.
לואיס, עורך דין משפטי בסן פרנסיסקו וחבר במועצת המפקחים של העיר עמד בראש תנועה עממית לקידום הרעיון של רשת תחבורה אזורית.
התכנון רשמי של BART החל בשנת 1957, עם הקמת רשות התחבורה של אזור המפרץ.
הרשות מנתה תחילה חמישה חברים, שפעלו כמפקחים מטעם חמישה מחוזות בקליפורניה.
אף על פי שהמערכת התרחבה למחוז סנטה קלרה בשנת 2020, המחוז עדיין לא חבר ברשות התחבורה.
בניית המערכת החלה ב-1964, וכללה מספר אתגרים הנדסיים מרכזיים, כולל חפירת מנהרות רכבת תחתית בסן פרנסיסקו, אוקלנד וברקלי, מנהור דרך גבעות ברקלי על קו הקונקורד; והורדת מרכז המערכת, מנהרת הטרנסביי ("חוצה המפרץ") המחברת את אוקלנד וסן פרנסיסקו, לתוך תעלה שנחפרה בקרקעית מפרץ סן פרנסיסקו.
מפת עימוד בינארית (BAM, ראשי תיבות של Binary Alignment Map) היא פורמט של קובץ המכיל נתונים גולמיים מקיפים של רצף גנום; קובץ זה מורכב מהייצוג הבינארי הדחוס של קובצי ה-Sequence Alignment Map.
BAM הוא הייצוג הבינארי הדחוס של SAM (Sequence Alignment Map), ייצוג קומפקטי המאפשר שימוש באינדקסים של עימוד (Alignment) רצף נוקלאוטידים.
מטרת השימוש באינדקסים היא לאתר עימודים החופפים למיקום ספציפי במהירות, מבלי לעבור על כל העימודים.
לפני יצירת פורמט אינדקס של קובץ BAM, יש למיין את קובץ ה-BAM לפי המזהה של גנום הייחוס משמאל לימין.
הפורמט של קובץ BAM הוא BGZF דחוס.
המבנה של קובצי BAM כולל קטע של כותרות בהתחלה (headers) ולאחר מכן את העימוד עצמו:
כותרת – מכילה את שם הדוגמה, אורך הדוגמה ושיטת העימוד.
מקטע העימוד מכיל עימוד המקושר למידע ספציפי במקטע הכותרת.
עימוד – מכיל את שם הקריאה, רצף הקריאה, איכות הקריאה, מידע על העימוד ותגיות מותאמות אישית.
בשם הקריאה כלולים מספר הכרומוזום, קואורדינטת ההתחלה, איכות העימוד ומחרוזת המתארת את ההתאמה.
סעיף העימוד כולל את הדברים הבאים:
איכות עימוד של קצה בודד (SM)
איכות עימוד של קצה מזווג (AS)
תג של מרחק עריכה (NM)
תג שם של המקטע הגנומי (XN)
פורמט BAM משתמש במערכת קואורדינטות מבוססת 0, בעוד שפורמט SAM משתמש במערכת קואורדינטות מבוססת 1.
לצפייה ברשימה של כלים לריצוף ולניתוח שעובדים עם SAM/BAM לחצו כאן.
BDSM (בעברית: בדס"מ או בי-די-אס-אם) הוא שם כולל לתפיסת זהות והעדפה רגשית המערבת פרקטיקות אירוטיות בעלות מרכיב מרכזי של יחסי שליטה.
יחסי שליטה יכולים לערב קשירה (Bondage), משמעת (Discipline), סאדומאזוכיזם ודינמיקות בין-אישיות אחרות.
ל-BDSM צורות ביטוי רבות, המשקפות את טעמם והעדפותיהם האישיות של הנוטלים בו חלק ובמקרים רבים הוא כולל הבחנה בין משתתפים בצד השולט ובצד הנשלט.
עם זאת, משחקי תפקידים כוללים לעיתים פרקטיקות מעולם הבדס"מ, ואלו עשויות להיות בשימוש על ידי אנשים שאינם רואים עצמם בעלי זהות בדס"מ.
לאור זאת, ההשתייכות לקהילת ולתת-תרבות הבדס"מ מבוססת את הגדרה עצמית, בהתאם לנטייה הרגשית ולתפיסת הזהות האינדיבידואלית.
כסצנה תרבותית מודרנית, BDSM הוא במובן מסוים חלק מתרבות הדארק.
BDSM הוא מושג-על המאגד תחתיו מספר תתי-מושגים :
Sadism & Masochism - S&M - סאדיזם ומאזוכיזם (סאדומאזוכיזם)
המשתתפים בפעילויות ה-BDSM מגיעים מכל המגדרים והעדפות המיניות.
כתוצאה מכך, קבוצות BDSM היו בחזית הניסיונות ליצור קרקע משותפת בין הטרוסקסואלים, ואנשים מקהילת הלהט"ב.
BDSM יכול אך אינו חייב לכלול משחק מקדים ויחסי מין.
בפעילות BDSM ישנה הסכמה הדדית על מהות מערכת היחסים, מה יכלל בה ומהו הסיכון אותו מוכנים הצדדים לקחת בזמן פעילות BDSM - המכונה סֶשֵן.
בתוך כך נכללים גם כללי בטיחות והסכמה, כדי להבטיח את הסכמת הצד ה"נשלט" למעשים שנעשים, גם בהיותו בתפקיד פסיבי או דמוי קורבן בעת הסשן.
הנשלט יכול גם להעביר לשולט מרות על חלקים מחייו מעבר לסשן, עד כדי שהיא יכולה לכלול את כל סדר יומו.
מערכת יחסים כזו נקראת 24/7, כלומר 24 שעות ביממה, שבעה ימים בשבוע.
על מנת להימנע ממעשים לא רצויים לאחד הצדדים, פוגעניים או שחורגים ממסגרת ההסכמות המשותפת, מגדירים השותפים למערכת היחסים גבולות מראש.
בנוסף לגבולות נקבעת מילת ביטחון המשמשת את השותפים לקיום תקשורת ברורה מחוץ להקשר ה-BDSM, לצורך עצירת הסשן.
מילת ביטחון אפקטיבית היא מילה שהשותפים לא משתמשים בה במהלך רגיל של סשן.
כך יכולים השותפים להשתמש בסשן במילים המבטאות התנגדות (כמו "לא" ו-"די") מבלי לחשוש שאלו יתפרשו בטעות כהוראה לעצירת הפעילות, ובמקרה הצורך לבקש עצירה מיידית של הסשן באופן ברור וחד-משמעי באמצעות שימוש במילת הביטחון.
בעת שימוש במחסום פה מחליפה את מילת הביטחון תנועה מוסכמת (למשל, רקיעה ברגל על הרצפה).
שלושה עקרונות יסוד הנדרשים מהמשתתפים בכל פעילות BDSM.
זו הייתה סכמה בשנות ה־90 ושנות האלפיים המוקדמות, כדי לנרמל את היחס של החברה לעוסקים בתחום.
עם זאת נחשבת כיום למעט מיושנת, ומוחלפת על ידי שתי האופציות הבאות.
אנשים העובדים מתוך מסגרת התייחסות זו, טוענים שכל פעולה אנושית (גם מחוץ לבדס"מ כגון חציית כביש) טומנת בחובה סיכון.
הסכמה (consent) צריכה להיות מודעת.
כדי להיות מודעת על המסכים להיות מודע באופן סביר לסיכונים האפשריים ותוצאותיהם (risk aware).
PRICK קינק מוסכם הדדית, תוך לקיחת מיודעת של אחריות אישית.
(Personal Responsibility Informed Consensual Kink) הדוגלים בגישה זו מרחיבים את הגישה של RACK וטוענים שאם אירעה פגיעה כלשהי במהלך פעילות, היות ששני הצדדים הסכימו והיו מודעים לסיכונים האפשריים, על שני הצדדים לקחת אחריות הדדית.
גישה זו התפתחה כתגובה לגישה שבה כאשר אירעה פגיעה כלשהי רק צד אחד (הצד השולט) היה אחראי.
גישה זו מדגישה שהנשלט קיבל עליו את הסיכונים באופן מודע ולכן עליו לקחת אחריות (חלקית) לתוצאות.
כמו כן גישה זו טוענת שסשן הוא לא פעילות שבה רק צד אחד הוא פעיל ואילו הצד השני הוא סביל לחלוטין, אלא פעילות משותפת שדורשת שיתוף פעולה אקטיבי של הנשלט.
סאב (או סאבית), קיצור של המילה האנגלית Submissive - כינוי לנשלטים.
הסאב יכול להיקרא גם נשלט, עבד, שפחה וכדומה.
דום (או דומית), קיצור של המילה Dominance - כינוי לשולטים.
הדום יכול להיקרא גם מאסטר, אדון, גבירה, מלכה וכדומה.
Maledom הוא חיבור של צמד המילים Male Dominance ופירושו שליטה גברית.
Femdom הוא חיבור של צמד המילים Female Dominance ופירושו שליטה נשית.
סוויץ' מלשון Switch - כינוי למתחלף.
ההחלפה לא חייבת להיעשות באותו סשן וייתכן שבסשן מסוים אדם יהיה נשלט ואילו בסשן אחר שולט.
ונילה (או ונילי) מלשון Vanilla - אדם שלא עוסק ב-BDSM ומעדיף יחסים קונבנציונלים.
בראט (או בראטית), מאנגלית: Brat (פרחח/ית) - כינוי לנשלט/ת הממרה את פי השולט/ת בכוונה לזכות בתשומת לב ובעונש.
אקט של שליטה בו מעניקים לגבר מאפיניים נשיים באמצעות בגדי נשים, הלבשה תחתונה, איפור וכדומה.
בשונה מפעילות קרוס-דרסינג שבה מפיקים הנאה, מטרת האקט היא השפלת הסאב.
חינוך אנגלי קרוי על שם הדרך בה נהגו לחנך באנגליה את הילדים, באמצעות הכאה על הישבן.
לרוב הכנוע ישכב על ברכי השולט/ת, ישבנו חשוף למכות כף ידו/ה.
בחינוך האנגלי נעשה שימוש רב בספנקינג – מכה באמצעות כף יד חשופה על הישבן.
מומיפיקציה Mummification – חניטה, או הפיכה למומיה.
עיטוף הגוף מכף רגל ועד ראש (לרוב בניילון נמתח) באופן מלא, המונע תנועה ונשימה.
ברנדינג BRANDING – סימון הכנוע על ידי השולט באמצעות קעקוע או מוט מלובן, סימון שאינו ניתן להסרה ומסמן שייכות.
בדומה לסימון התנכי של "עבד נרצע" או סימון בהמות.
סאב ספייס - מצב נפשי אליו נכנס הנשלט במהלך סשן.
מצב זה מזכיר ריחוף, אשר לעיתים מלווה בסוג מסוים של אדישות ונחשב על ידי רבים כתחושה נעימה ביותר.
קולר - לקולר מקום מיוחד ב-BDSM.
הקולר מסמן למעשה את "שייכותו" של הנשלט לשולט והענקתו היא טקס רב משמעות.
הכנסת הנשלט תחת מרותו של השולט יקרא "קילור".
הקילור יבוא בדרך כלל בהמשך מערכת היחסים, כסימן מוחשי לעומק המחויבות בין השותפים לה.
אם כי בתקופות האחרונות ישנו זילות של המושג והיום הוא משמש מעין לוח מודעות לעובדה שהמקולר נמצא במערכת יחסים ולאו דווקא מערכת יחסים עמוקה.
שוט - קיימים סוגי שוטים שונים שנבדלים בצורתם ובתחושה לה הם גורמים.
המשותף לכולם הוא היותם מורכבים מחומר גמיש המחובר לידית קשיחה.
כאשר מניעים אותם במהירות, הזנבות הגמישים עוברים את מחסום הקול (בהצלפה) ומשמיעים שריקה אופיינית ומרתיעה.
השוט משמש להענשה או עינוי בסשן BDSM.
בולוויפ bullwhip שוט רגיל בעל זנב אחד, לרוב עשוי עור.
פלוגר (FLOGGER)/שוט זנבות/חתול בעל 9 זנבות/מרטינֶה (martinet)/סקורג' scourge - הוא אמצעי הצלפה המורכב מידית אליה מחוברות מספר רצועות רכות, מעור למשל, ושימש במקור את חיל הים הבריטי להענשה קיצונית (נקרא שם "הבת של רב החובל").
קרופ CROP הוא שוט קצר העשוי מקל גמיש עטוף בד או עור ובקצהו ריבוע עור.
דרסג' (dressage) ארוך מהקרופ ומשמש לאילוף.
קיין CANE מקל גמיש עשוי לרוב מנצרים.
פאדל PADDLE הוא פיסת עץ רחבה דמוית קצה משוט, המשמשת לספנקינג.
רישעון/תותחת רצועת עור צרה או רחבה המחוברת לידית להצלפה על הישבן.
פאלאקה FALAKA או באסטינדו BASTINADO הוא מכשיר לקשירת רגליים לשם הצלפה בכפותיהם.
Wrapping עטיפה – כאשר קצות הזנב/ות של השוט עוטפים את גוף/איבר הכנוע.
עטיפה מעניקה כאב לא נעים/מגרה ומשאירה סימנים.
קשירה - קיימים אביזרים שונים לקשירה: אזיקים, חבלים, סד קשירה בצורות שונות.
לעיתים משתמשים בשיבארי (Shibari), היא אמנות הקשירה היפנית.
פקק אנאלי (Anal Plug) - מעין דילדו המיועד להחדרה אנאלית.
מחטים (Needle play) - סשן שכולל דקירות או פירסינג עם מחטים רפואיים.
פֶטִיש (fetish) - חפץ או פעולה שגורמת לגירוי מיני.
מעבר למסירת המרות, הפטיש יכלול לרוב פעולה או חפץ שקשורים לסשן.
כך למשל ליקוק נעליים הוא פטיש נפוץ אצל הנשלטים.
הפטיש יהיה בדרך משאת נפשו של בעליו ומיצויו יביא לידי מיצוי הסשן בעיניו.
ברוב הפטישים מעורב סוג ייחודי ומעניין של טעם, או של ריח או של מרקם.
זה מה שנקרא "סטיות של תחושה".
כך שפריטים שיש להם ריח או מגע מיוחד, סביר הרבה יותר שיהפכו לפטישים.
פטיש לכפות רגליים הוא הפטיש הנפוץ ביותר מבין כל סוגי הפטיש.
אדם עם פטיש לכפות רגליים מגיע לעוררות מינית בהחדרה אקטיבית או פסיבית של אובייקט כף הרגל לחלק בלתי נפרד מיחסי המין שלו.
נכון להיום אין ממצאים אמפיריים שמסבירים את מקור הפטישיזם ובכללו גם את פטיש הרגליים.
ברוב המקרים פטיש מסוג זה אינו מסוכן ואינו הופך מסוכן כל עוד הוא לא פוגע באף אחד בסביבת הפטישיסט.
מדיקל - שימוש באביזרים רפואיים כגון מחטים ומזרקים.
שכר ועונש - על ביצוע מעשה כלשהו שחורג מההתנהגות הראויה, הנשלט יכול לקבל עונש.
העונש יכול לכלול מניעת חופש מסוים (כגון איסור צפייה בטלוויזיה או עונש גופני כמו הצלפה); על ביצוע נאות של המשימה, הנשלט יכול לקבל שכר, לדוגמה, מילוי הפטיש שלו.
משחקי קור וחום - שימוש בקרח וקרבת אש גלויה לגופו של הנשלט.
לעיתים יכול להגיע עד לכדי צריבה בגופו בעזרת חפץ בוער - לדוגמה סיגריה או שעווה נוזלית.
CBT - Cock and Ball Torture - עינויים הסובבים סביב איברי המין הזכריים.
יכולים לבוא לידי ביטוי בהצלפה או בעזרת אביזרים מסוימים.
טרמפלינג – דריכה או מעיכה של אברי המין וגוף הכנוע על ידי כפות הרגלים.
מקלחות זהב - הכינוי הנפוץ לאורופיליה - השתנה על גופו או בגדיו של הנשלט.
השפלה - אנשים רואים במערכת יחסים מסוג BDSM השפלה מסוימת, העבד\שפחה מושפל על ידי האדון\האדונית, עם השנים התגלה כי גם השפלות פומביות מדליקות עבדים שונים, ותחושת ההשפלה היא חלק ממערכת ה-BDSM.
כאשר מדובר בהשפלה מינית ת/ידרש הכנוע/ה לענג את השולט/ת בפיו.
למשל, ביצוע רימינג Rimming – ליקוק פי הטבעת.
או לחלופין השולט/ת ת/ישב על פני הנשלט/ת וזה/ו ת/יבצע מין אוראלי.
פעולה זו נקראת פייס סיטינג ישיבה על הפנים.
בשונה מפיסטינג FISTING – החדרת אצבעות עד כף יד שלמה ואגרוף (fist) לתוך פי הטבעת או הווגינה.
CFNM - ראשי תיבות באנגלית של clothed females naked/nude males, נשים לבושות גברים עירומים, סוגה של פעילות בה הגברים הם עירומים בנוכחות נשים בלבוש מלא או חלקי.
בפעילות זאת, קיים היפוך תפקידים, באופן שהגברים הופכים לאובייקטים מיניים של הנשים.
בניגוד למצב המקובל יותר של גברים לבושים, נשים עירומות (CMNF) .
חניקה ארוטית - פרקטיקה מינית של יחסי מין ואוננות שבה אדם חונק את בת/בן זוגו, או את עצמו.
עינוי פין ואשכים - עינוי הפין והאשכים כחלק ממשחק מיני.
מבחינה גופנית חלק מהפעילויות ב-BDSM כוללות יצירת כאב, מבלי לגרום לפגיעה גופנית חמורה.
תחושה זו מיוחסת למה שמתואר על ידי העוסקים ב-BDSM סאב ספייס/דום ספייס (או באדי סטרס), ויש המוצאים כי היא מענגת.
הניסיון להגיע לתחושה זו היא, עבור רבים, התמריץ העיקרי לעסוק בפעילות זו, אך לא התמריץ היחיד.
יש העוסקים בפעילות כהגשמה של צורך פסיכולוגי, ללא כל מרכיב של עונג גופני ויש מי שמדווחים על תחושות של "סאב ספייס/דום ספייס" גם ללא פעילויות שכוללות כאב, אלא מתוך שחרור מוחלט.
בדומה לפעילויות מיניות אחרות, גם ה-BDSM זכתה להתייחסות מסויגת מצד החברה השמרנית, ונחשבה כסטייה מינית.
עם התקדמותם של החופש והמתירנות המינית בחברה המערבית, גם פעילות זו הפכה מקובלת ומוכרת יותר כנורמטיבית.
אזכורים של התופעה בהקשרים תרבותיים שונים חושפים קשת של התייחסויות, מזלזול ועד תפישתה כשובבית ופיקנטית.
אזכור בתרבות הישראלית ל-BDSM ניתן למצוא, בין היתר, בשירה השנוי במחלוקת של יונה וולך "תפילין", שפורסם בשנת 1982 ובו משתמשת המשוררת בתפילין, תשמיש קדושה יהודי, כאובייקט מיני למשחק BDSM.
כיום קיימים מועדונים לשוחרי הסוגה, הפועלים באופן גלוי.
הלגיטימציה שמקבלת התופעה מגיעה עד כדי תפיסתה כ"אופנתית" ומסקרנת, ויש המתנסים בפעילות זו לשם ה"חוויה" והייחוד שבעניין.
עם זאת, בשנת 2013 פוטרה מורה בבית ספר תיכון, לאחר שהוצגה בטלוויזיה כמארחת במועדון הדאנג'ן כשהיא לבושה בבגדי עור צמודים ומבצעת מעשים בעלי אופי מיני.
בעבר נחשבו פעילויות ופנטזיות סאדו-מזוכיסטיות על ידי רוב הפסיכיאטרים כתופעות פתולוגיות, אך מאז שנות ה-90 חל שינוי ביחס זה.
המהדורה המעודכנת של המדריך הדיאגנוסטי-סטטיסטי של האגודה הפסיכיאטרית האמריקאית, ה-DSM-IV-TR, אשר יצאה לאור לראשונה בשנת 2000, קובעת כי "הפנטזיות, הדחפים המיניים וההתנהגויות" חייבים "לגרום למצוקה או מוגבלות קלינית ניכרת בשטח החברתי, התעסוקתי או שטחי תפקוד חשובים אחרים" על מנת שסאדיזם או מאזוכיזם בעלי אופי מיני ייחשבו כהפרעת אישיות.
הפסיכיאטרים כיום אינם מתייחסים לתופעות אלו כהפרעה, אלא אם כן תופעות של סאדיזם או מאזוכיזם מיני מצטרפות להפרעות אישיות קיימות אחרות.
אנשים העוסקים ב-BDSM אינם רואים בעיסוקם משום הפרעה נפשית.
ישנו ויכוח לגבי הצידוק לקיומן של נטיות BDSMיות במדריך ה-DSM וקיומו של פרק במדריך המוקדש לתופעות והעדפות מיניות בשל מקובלותן החברתית.
Brame) טוענת בספרה Different Loving שמוצאה של ההתייחסות החברתית ל-BDSM במוסריות הוויקטוריאנית, שבה קיום יחסי מין שלא למטרות רבייה היה "בלתי תרבותי".
מוסר וקליינפלאץ קיימו סמינר ב-2003 שמטרתו הוצאת הפרק המוקדש לפאראפיליות מה-DSM, בטיעון שהוא פרק שיפוטי וכי האבחנות שבו תלויות בהקשרים חברתיים וחוקיים בחברת היחוס שבה פועלים המטפל הנפשי והמטופל.
בנוסף, לטענת המתנגדים להכללת ה-BDSM במדריך ה-DSM, המדריך מתייחס בצורה לא עקבית לפעילויות BDSMיות - לחלק מהנטיות אין כלל התייחסות מצד הקהילה הפסיכיאטרית ולחלקן, כמו סאדיזם ומאזוכיזם, ישנה התייחסות הדומה לזו המאפיינת פעילויות שאינן בהסכמה הדדית (כמו פדופיליה).
ליחס דומה זכו בעבר פעילויות מיניות כגון אוננות, מין אוראלי, מין אנאלי והומוסקסואליות.
ארגון התעשייה הגרמני ממוקם בברלין (בעבר בקלן) שבגרמניה.
הפדרציה של התעשייה הגרמנית הוא ארגון העל של ארגוני התעשייה והמסחר הגרמנים.
הארגון מייצג את התעשייה הגרמנית בגרמניה ומחוצה לה.
ארגון הפדרציה של התעשייה הגרמנית מהווה קורת גג אחת לאגודות וקבוצות עבודה תעשייתיות.
הארגון מונה 36 אגודות שהן הנציגים המובילים של מגזר תעשייתי שלם, בנוסף 6 קבוצות עבודה תעשייתיות הקרובות לתעשייה ברפובליקה הפדרלית של גרמניה.
החברות היא התנדבותית ומועצת המנהלים מחליטה על בקשות קבלה לארגון.
חברות מיידית אינה אפשרית, עם זאת, יכולים להגיש בקשה לחברות בקבוצת התמיכה של התעשייה הגרמנית (Der Förderkreis der Deutschen Industrie e.
הארגונים החברים נכון לשנת 2020:
האגודה של תעשיית המכונות האוטומטיות הגרמנית (VDAI)
האגודה של תעשיית השיניים הגרמנית (VDDI)
התאחדות תעשיית המשחקים הגרמנית (game)
האיגוד הפדרלי של תכשיטים, שעונים, כלי כסף ותעשיות נלוות
האגודה של תעשיית חומרי העץ הגרמנית (VHI)
האגודה של תעשיית העור הגרמנית (VDL)
נשיאי ה־BDI מאז הקמתה ב־1949 היו:
במחשבים, BBS (ראשי תיבות של Bulletin Board System – "מערכת לוח מודעות") היא מערכת מחשב המאפשרת למשתמשים להתקשר למחשב עליו מותקנת תוכנה המספקת שירותים מגוונים.
חיבור זה בוצע בעבר בעזרת קו טלפון אנלוגי, אף על פי שכיום החיבור נעשה בדרך כלל בעזרת פרוטוקול Telnet, על גבי רשת האינטרנט.
מטרת ההתחברות הייתה ביצוע פעילויות חברתיות ובידוריות שונות, בעזרת תוכנה מתאימה.
המשתמשים יכולים להוריד ולהעלות קבצים שונים, להאזין למוזיקה וחדשות, לשחק משחקים, לקרוא חדשות, ולהחליף מסרים עם משתמשים אחרים.
בימי הזוהר שלהם (מתחילת שנות השמונים עד אמצע שנות התשעים), ביביאסים רבים תופעלו כתחביב, ללא גביית תשלום, על ידי הסיס־אוֹפ (מפעיל המערכת).
אחרים גבו דמי מנוי, או הופעלו על ידי ספקי חיבור אינטרנט, כשירות ללקוחותיהם.
התקיימו גם "מגה" ביביאסים, שהופעלו על ידי חברות מסחריות גדולות דוגמת AOL, AppleLink, GEnie ו־CompuServe, ששירתו מאות אלפי לקוחות.
חברות אלה הפכו בשלב מאוחר יותר לספקיות חיבור אינטרנט.
הביביאסים היו מבשרי רשת האינטרנט בצורתה הנוכחית, וכללו רבות מהפונקציות שכוללת היום רשת האינטרנט.
הביביאסים היו תופעה חברתית מאוד, ונעשה בהם שימוש כדי לפגוש אנשים, לנהל דיונים בקבוצות דיון ולפרסם מאמרים.
הם גם היו תופעה מקומית, כיוון שחיבור באמצעות שיחת טלפון אל ביביאס רחוק הייתה יקרה.
על כן, רבים מהמשתמשים של ביביאס ספציפי התגוררו באותו אזור, ופגישות חברים פנים אל פנים היו נפוצות.
לפני החיבור ההמוני לרשת אינטרנט, רשתות ביביאסים סיפקו תקשורת אזורית ובינלאומית באמצעות לוחות הודעות, וחלקם אף סיפקו קישור לתיבת דואר אלקטרוני ברשת האינטרנט.
שיטות שונות איפשרו למשתמשים להעביר קובצי מידע ולתפעל תוכנות במחשב מרוחקים, תוך שימוש בהודעות טקסט פשוטות.
רוב רשתות הביביאסים לא היו מחוברות בזמן אמיתי, אלא כל ביביאס ברשת היה יוצר קשר עם ביביאסים אחרים, מרכזיים יותר, בזמנים קבועים, כדי לעדכן את מערכות ההודעות והקבצים שלו.
רשת הביביאסים הגדולה ביותר הייתה FidoNet הבינלאומית, שעדיין פועלת כיום.
רשתות רבות אחרות פעלו במתכונת דומה ל־FidoNet, אך בקנה מידה קטן יותר, כמו רשתות אולטינט ו־CNet הישראליות.
עם התפשטותה של רשת האינטרנט דעך כוכבם של שירותי הביביאס הסגורים, והם נעלמו ברובם עד סוף שנות התשעים.
גורל דומה ציפה לשירותי ביביאס אינטרנטיים דוגמת Hotline, שעיקר תוכנם היה תוכנות פרוצות ופורנוגרפיה.
שירותים אלו הומרו בהדרגה בתוכנות שיתופיות.
בשנות ה-90 של המאה ה-20 חיבורים רבים ל BBS בוצעו בעזרת תוכנה "Terminate"
הביביאסים הישראלים התבססו לאורך שנות השמונים על תוכנות ללא ממשק משתמש גרפי, ולקוחותיהם העיקריים היו בני נוער תושבי האזור בו היה ממוקם שרת הביביאס.
הביביאסים הראשונים בישראל הופעלו בשנת 1984. הראשון הוקם על ידי ד"ר אלכס בורקט מהטכניון על מחשב קומודור 64 ונקרא TCUG או Technion Commodore Users Group, והשני הופעל על ידי רונן מגיד, נער צעיר שהתגורר בבסיס חיל האוויר חצור והריץ ביביאס בשם METeleboard על מחשב מסוג Apple IIe.
רבים משירותי הביביאס יצרו סביבם קהילות משתמשים, ורובם הציעו את שירותיהם חינם, ופעמים רבות רק בשעות מסוימות ביום או באופן לא רציף.
מיעוט מבין שירותי הביביאס גבו תשלום על שירותיהם, אף כי גם כאן, לעיתים קרובות הייתה זכות גישה חינם לידידיו של נותן השירות, תמורת טובות הנאה, וכדומה.
תביעת התשלום הייתה קשורה בדרך כלל בהיצע של תוכנות בלתי חוקיות או תמונות פורנוגרפיות.
בשנת 1991 סיפקה צ'יף יישומים שירותי תקשורת מחשבים באמצעות פריסה ארצית של רשת מערכות ביביאס שנקראה CICS, לפני עידן האינטרנט.
החברה סיפקה שירותים אלו לציבור הרחב ללא תשלום או בתשלום סמלי בלבד.
בסוף שנות השמונים ובתחילת שנות התשעים הופיעו תוכנות הביביאס הראשונות שצוידו בממשק משתמש גרפי.
התוכנה הבולטת הראשונה הייתה TeleFinder, שהתבססה על שרת ותוכנת לקוח למחשבי מקינטוש (מאוחר יותר הוצאה גם גרסת תוכנת לקוח למחשבי חלונות).
מתחרתה העיקרית בתחום הביביאסים הייתה תוכנה שכוונה לקבוצות עבודה סגורות בשם FirstClass, שאף היא התבססה תחילה על שרת ותוכנת לקוח למחשבי מקינטוש, ובהמשך היגרה את תוכנת הלקוח ואחר־כך גם את השרת לסביבת חלונות.
הביביאס הראשון שהתהדר בממשק משתמש גרפי בישראל היה "ביבישני", שהופעל על ידי חברת "שני", שעסקה אז ביבוא מודמים.
בתקופת הזוהר שלו, בשנים 1992–1994, מנה ביבישני קרוב לאלף מנויים (חינם) והיה אז הביביאס הגדול בישראל.
"ביבישני" הציע ממשק גרפי דמוי "מכתבה" (finder), שבו יכלו משתמשים לנווט לתיקים שונים.
תיקים אלה כללו, בדרך כלל, מידע, קובצי תוכנה ותיקים.
לביביאס הייתה אפשרות לשליחת הודעות בין המשתמשים הרשומים, שיחה (פתוחה לכל המחוברים על הקו) וכן אפשרות לשליחת מסרים מיידיים בין משתמשים מחוברים (בנוסח שהועתק מאוחר יותר בתוכנת ICQ).
משנת 1994 הופיעו מתחרים בתחום הממשק הגרפי, שדחקו את רגליו של "ביבישני".
הבולטים בהם היו "אינפונט", "ספוטניק" ו"זואי אונליין" – שלושתם שירותים בתשלום, שהתבססו על תוכנת FirstClass.
ביביאסים אלו, בשיאם (1996), הציעו חיבור בו־זמני של עשרות משתמשים (באמצעות צי של מודמים) במהירות של עד 56 קסל"ש.
כל השירותים הציעו אפשרות לשיחות מקוונות בין שני משתמשים ויותר, פורומים שבהם התנהלו דיונים משורשרים, קבצים להורדה (בדרך כלל, תוכנות שותפה או תוכנות חינם, וכן קישוריות לתיבות דואר אלקטרוני, שאפשרה שליחה וקבלה של דואר אלקטרוני מהאינטרנט.
המתחרה המרכזית בתחום זה, לפרק זמן קצר, היה שירות IOL של "הארץ", שנבלע אחר זמן ב"וואלה".
קרנם של הביביאסים הגרפיים בישראל שקעה במהירות במהלך שנת 1997, בעקבות התרחבות ההיצע האינטרנטי והחיבור הישיר לאינטרנט, שייתר את השימוש בתיווך של ביביאס.
רק "ספוטניק", שהפך רשת סגורה לאנשי פרסום ומדיה, שרד אחרי שנת 2000.
קו טלפון אחד או יותר
מפעיל מערכת (גם: סיסופ; מאנגלית: Sysop, קיצור של system operator)
תוכנת ה־BBS בדרך כלל סיפקה:
מאגר הודעות אחד או יותר
BEA WebLogic (מבוטא בעברית כ"בי אי איי וובלוג'יק") היא משפחת מוצרי תווכה תשתיתיים ל-Java Enterprise Edition מתוצרת BEA Systems האמריקאית.
במשפחת מוצרים זו כלול מוצר הבסיס, שרת היישומים WebLogic Server, הפורטל הארגוני WebLogic Portal, מוצר ניהול תהליכים העסקיים והאינטגרציה הקרוי WebLogic Integration, שרת המספק שירותי SIP לעולם הטלקום בשם WebLogic Communications Platform וכן שרת HTTP מוכלל.
חבילת WebLogic מצטיינת באי תלות מוחלטת במערכת הפעלה וחומרה כלשהי, ורצה כמעט על כל קונפיגורציית חומרה ותוכנה קיימת.